el el el el el el el el en ru el ru el el el el el el el el el el el el el el el el el el el el en el en en en en el el el en en en en en en el el el el el el el el el el pl el el el el el el el el
H Suzanne Farrell είναι μια διάσημη μπαλαρίνα του 20ου αιώνα (μάλιστα συχνά χαρακτηρίζεται ως η μεγαλύτερη Αμερικανίδα λυρική μπαλαρίνα). Επίσης είναι ιδρύτρια του Suzanne Farrell Ballet στο Kennedy Center της Ουάσινγκτον.
Γεννήθηκε 16 Αυγούστου 1945 ως Roberta Sue Ficker στο Σινσινάτι και έλαβε εκπαίδευση χορού στο Ωδείο Μουσικής του Σινσινάτι. Το 1960 επιλέχτηκε για να σπουδάσει στο School of American Ballet του George Balanchine με μία υποτροφία Ford Foundation. Έτσι ξεκίνησε τα μαθήματα στη συγκεκριμένη Σχολή Μπαλέτου το 1960 και έγινε μέλος του New York City Ballet (NYCB) το 1961.
Τα πρώτα χρόνια στο NYCB
Καριέρα ως δασκάλα χορού
Είχε μια ασυνήθιστα μακρά καριέρα ως μπαλαρίνα. Χόρευε ως επαγγελματίας μπαλαρίνα 28 χρόνια και τα πρώτα σημάδια σωματικής καταπόνησης έγιναν ορατά το 1983. Αρχικά εμφάνισε αρθρίτιδα στο δεξί ισχίο της και παρά τις ποικίλες θεραπείες που έκανε για δύο χρόνια, το 1985 (στην ηλικία των 40 ετών) η καριέρα της στη σκηνή είχε σχεδόν τελειώσει. Αγωνίστηκε αρκετά αλλά αποσύρθηκε από τον επαγγελματικό χορό το 1989.
Στη συνέχεια μετέδωσε τα μπαλέτα του Balanchine στην επόμενη γενιά των χορευτών μπαλέτου. Συνεργάστηκε με διεθνούς φήμης εταιρείες μπαλέτου, όπως με τα Μπαλέτα του Βερολίνου και της Βιέννης, με το Μπαλέτο της Όπερας του Παρισιού, με το Μπαλέτο Kirov και με το Μπαλέτο Bolshoi. Το 1993 το New York City Ballet την απέρριψε από τη θέση της καθηγήτριας στην εταιρεία. Έτσι 2000 η Farrell έγινε καθηγήτρια στο Τμήμα Χορού του Florida State University στο Tallahassee της Φλόριντα.
Το 2000 η Suzanne Farrell δημιούργησε τη δική της εταιρεία μπαλέτου, το Suzanne Farrell Ballet που λειτουργεί στο Kennedy Center.
Η συνεργασία της Farrell με το Kennedy Center ξεκίνησε το 1993 και 1994, όταν το Κέντρο οργάνωσε δύο προγράμματα σεμιναρίων μπαλέτου για φοιτητές με καθηγήτρια την Farrell. Το συγκεκριμένο πρόγραμμα απευθύνεται σε μαθητές μπαλέτου προχωρημένου επιπέδου, ηλικίας 13 – 17 ετών, στους οποίους δίνεται η ευκαιρία να μαθητεύσουν δίπλα σε μία από τις μεγαλύτερες μπαλαρίνες του 20ου αιώνα. Το 1995 το Kennedy Center επέκτεινε το πρόγραμμα σε εθνικό επίπεδο παρέχοντας υψηλού επιπέδου καλλιτεχνική εκπαίδευση στους νέους της Αμερικής. Έτσι το ετήσιο πρόγραμμα εκπαίδευσης διάρκειας τριών εβδομάδων εξελίχθηκε σε ένα ολοκληρωμένο πρόγραμμα γνωστό ως «Εξερευνώντας το Μπαλέτο με την Suzanne Farrell».
Μετά το ντεμπούτο στο Kennedy Center, το νέο συγκρότημα μπαλέτου γνωστό ως «Suzanne Farrell Ballet», μια ομάδα από επαγγελματίες χορευτές επιλεγμένους από την Farrell, έδινε παραστάσεις πλέον στο Kennedy Center. Το 2001 και το 2002 το Suzanne Farrell Ballet πραγματοποίησε εκτεταμένη περιοδεία στην Ανατολική Ακτή και επέστρεψε στο Kennedy Center ως μέρος της Σεζόν Μπαλέτου 2003-2004 μετά από περιοδεία διάρκειας 7-εβδομάδων σε εθνικό επίπεδο. Η Suzanne Farrell επιλέχθηκε ως μία από τους πέντε αποδέκτες της διάκρισης Kennedy Center Honors 2005, μίας από τις υψηλότερες διακρίσεις για καλλιτέχνες.
Η Farrell έχει λάβει τιμητικά πτυχία από το Harvard, το Yale, το Πανεπιστήμιο της Notre Dame και το Πανεπιστήμιο Georgetown. Επίσης ως καθηγήτρια χορού στο Florida State University το διάστημα 2000 - 2003 έλαβε το Εθνικό Μετάλλιο των Τεχνών .
Το 2005 τιμήθηκε στο Kennedy Center Honors ως μία από τις σημαντικότερες μπαλαρίνες του 20ου  αιώνα. Το ίδιο έτος έλαβε το Βραβείο Χορού Capezio. Η Farrell εντάχθηκε στο Εθνικό Μουσείο Χορού C.V. Whitney Hall of Fame το 2009.
NEW YORK CITY BALLET
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Η πιο ρομαντική πρόταση γάμου στην παράσταση Roberto Bolle & Friends στο Θέατρο Arena Di Verona
Giselle: 5 στοιχεία που ίσως δεν γνωρίζατε για το διάσημο ρομαντικό μπαλέτο
Περισσότερα σε αυτή την κατηγορία: « Mikhail Baryshnikov: Ο χορευτής - φαινόμενο και ζωντανός θρύλος του μπαλέτου Agrippina Vaganova: H ιδιοφυΐα του μπαλέτου »